בייבי בום (תוכנית טלוויזיה ישראלית)

בייבי בום היא תוכנית טלוויזיה ישראלית מסוגת דוקו-ריאליטי, שעלתה ב-2013 ומתארת זוגות בבית חולים ברגעי הלידה של תינוקותיהם.

הסדרה מבוססת על פורמט בריטי בשם "One Born Every Minute" ששודר מ-2010.

הסדרה עקבה אחר תהליכי הלידה של התינוקות מהגעת הזוגות לבית החולים בילינסון ועד ללידה. בתוכנית צולמו הזוגות במצלמות קבועות שהוצבו בחדרי הלידה ובמסדרונות, תוך תיעוד נושאים שונים כגון צירי לידה, סיבוכי לידה, מעורבות האב ועוד.

בשנת 2013 שודרה העונה הראשונה של התוכנית בערוץ 10, בהפקת "גיל הפקות" של אסף גיל. התוכנית הייתה שנויה במחלוקת ועוררה תגובות רבות, בין השאר סביב נושאים כמו מציצנות וחדירה לפרטיות המצולמים, היותה תוכנית תיעודית או תוכנית ריאליטי, השפעת הצילום על היולדת, אופן הצגת תהליך ושיטות הלידה האפשריים כפי שהם מתקיימים בפועל בבתי החולים בארץ, מקומם של אנשי הצוות הרפואי, ועוד.

בעונה הראשונה כיכב הפרופ' יריב יוגב שהיה בעת צילומי הסדרה מנהל חדרי הלידה בבית החולים בילינסון.

העונה השנייה של התוכנית עלתה לשידור בנובמבר 2015 וכללה ארבעה פרקים בלבד. שנה לאחר מכן עלתה עונתה השלישית. בניגוד לעונותיה הקודמות, עונה זו צולמה בבית חולים מאיר בכפר סבא. העונה החמישית עלתה לשידור ב-28 במאי 2018.

קישורים חיצוניים

הערות שוליים

מרכז רפואי רבין
סדרות טלוויזיה תיעודיות ישראליות
תוכניות טלוויזיה שעלו לשידור בשנות ה-2010
סדרות טלוויזיה רפואיות
ערוץ עשר: תוכניות וסדרות
תוכניות מציאות ישראליות
היריון ולידה בישראל
נשים בטלוויזיה